Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2022/C 341/06)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

YHTENÄISEN ASIAKIRJAN VAKIOMUUTOSTA KOSKEVA TIEDONANTO

”Priorat”/”Priorato”

PDO-ES-A1560-AM03

Tiedonannon päivämäärä: 10.6.2022

HYVÄKSYTYN MUUTOKSEN KUVAUS JA PERUSTELUT

1. Uusien pienempien maantieteellisten yksikköjen lisääminen

KUVAUS:

Tuote-eritelmään on lisätty uusia pienempiä maantieteellisiä yksiköitä (sijainteja ja viinitarhoja).

Muutos koskee tuote-eritelmän 4.2 kohtaa, johon lisätään b ja c kohta. Muutos ei koske yhtenäistä asiakirjaa.

Muutos on vakiomuutos, koska se ei kuulu mihinkään 17. lokakuuta 2018 annetun komission delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

PERUSTELUT:

Tuote-eritelmässä nykyisellään tunnustettujen pienempien maantieteellisten yksiköiden lisäksi SAN-nimityksen ”Priorat” sääntelyneuvosto on pyrkinyt tunnistamaan SAN-alueen maarekisteriin ja/tai virallisiin karttoihin sisältyvien paikkojen nimet paikallisten paikannimien säilyttämiseksi ja edistämiseksi.

Sääntelyneuvosto on käyttänyt nykyisiä ja historiallisia karttoja ja maarekisteriasiakirjoja laatiakseen ja vahvistaakseen luettelon SAN-nimityksen ”Priorat” alueella sijaitsevista paikoista. Toimen tarkoituksena on varmistaa, että sijaintipaikat on määritetty tarkasti karttojen sekä kiinteistörekisterin maapalstat ja lohkojen viitetietojen avulla asetuksen (EU) 2019/33 55 artiklan mukaisesti.

Lisäksi on havaittu, että vielä pienemmässä mittakaavassa tarkasteltuna myös tietyt viinitarhat ovat saaneet oman erityisen nimensä, joiden avulla ne voidaan tunnistaa. Jotta tietyllä paikannimellä tai perinteisellä nimellä tunnetut viinitarhat voidaan yksilöidä virallisesti kyseisellä nimellä, niiden on oltava merkittyinä sääntelyneuvoston ylläpitämään viininviljelijöiden rekisteriin. SAN-nimityksestä ”Priorat” annetun asetuksen (18. huhtikuuta 2006 annettu Katalonian hallituksen määräys ARP 188/2006) 20 artiklan 2 kohdan mukaisesti rekisterissä on oltava muun muassa seuraavat tiedot: viinitarhan nimi, paikka ja kunta, jossa viinitarhan lohko sijaitsee, tuotantoalue, Katalonian viinitarharekisteriin [Registro vitivinícola de Cataluña] merkityt maapalstan ja lohkojen tiedot, viiniköynnöslajike tai viiniköynnöslajikkeet sekä muut tiedot, joita tarvitaan, jotta kyseinen viinitarha voidaan luokitella ja paikallistaa tarkasti.

Alueen (kunnan osan) paikannimillä on sekä tekninen että kulttuurinen käyttötarkoitus: Nimien teknisenä käyttötarkoituksena on auttaa tunnistamaan paikat maantieteellisesti. Nimien kulttuurisena käyttötarkoituksena taas on välittää tietoa paikat nimenneiden henkilöiden kulttuurista, kielestä tai tavoista. Paikannimet kuuluvat alueen kollektiiviseen perintöön, jota on suojeltava osana alueen kielellistä ja kulttuurista menneisyyttä.

Paikannimien arvo on tunnustettu osaksi valtion aineetonta kulttuuriperintöä muun muassa maantieteellisten nimien standardointia käsittelevän Yhdistyneiden kansakuntien konferenssin yhdeksännessä istunnossa (päätöslauselma IX/4, New York, elokuu 2007). Tämä arvo mainitaan myös paikannimikomitean [Comisión de Toponimia] perustamisesta ja paikannimien käytöstä annetun asetuksen 78/1991 muuttamisesta 23. tammikuuta 2001 annetun Katalonian hallituksen asetuksen N:o 59/2001 johdanto-osassa.

Viininviljelyn kontekstissa ja erityisesti suojatun alkuperänimityksen saaneen Priorat-viinin tuotantoalueella viinitarhat ovat jo pitkään olleet paikallisille ihmisille sekä kielellisille ja etnisille ryhmille taloudellisesti ja kulttuurisesti tärkeitä, mikä osoittaa selvästi niiden arvon aineettomana kulttuuriperintönä. Viinin etikettiin on mahdollista merkitä tietyn paikan tai viinitarhan eli ”pienemmän maantieteellisen yksikön” nimi. Tällä tavoin rypäleiden kasvatuspaikka voidaan yksilöidä täsmällisellä maantieteellisellä nimityksellä. Lisäksi se auttaa säilyttämään nimiä ja antamaan tunnustusta nimille, joita suojatun alkuperänimityksen saaneen Priorat-viinin tuotantoalueella toimineet aiemmat viininviljelijäsukupolvet ovat antaneet rajatun maantieteellisen alueen muodostaville paikoille (kuntien osille).

Tarkoituksena on antaa SAN-merkinnän käyttöön oikeutetuille viinintuottajille mahdollisuus yksilöidä – täsmällisellä maantieteellisellä nimityksellä – paikka, jossa tietyn viinin valmistukseen käytetyt rypäleet on kasvatettu. Tällä tavoin kuluttajat saavat mahdollisimman paljon tietoa ja lisäksi voidaan säilyttää nimiä ja antaa tunnustusta nimille, joilla alueen paikat ja viinitarhat tunnetaan paikallisten keskuudessa.

2. Uudet enimmäistuotokset

KUVAUS:

Rypäleiden enimmäistuotosten määrää on laskettu niiden viinien osalta, joihin merkitään jokin seuraavista tunnustettuihin maantieteellisiin yksiköihin liittyvistä merkinnöistä: vila (maaseutukunta), paraje (paikka), viña clasificada (luokiteltu viinitila) ja gran viña clasificada (merkittävä luokiteltu viinitila).

Tämä muutos koskee tuote-eritelmän 8.3 kohdan B alakohtaa ja yhtenäisen asiakirjan 5.2 kohtaa.

Muutos on vakiomuutos, koska se ei kuulu mihinkään 17. lokakuuta 2018 annetun komission delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

PERUSTELUT:

Muutosten tarkoituksena on parantaa laatua ja antaa kuluttajille entistä tarkemmat tiedot siitä, missä rypäleet on kasvatettu.

3. Pienempiin maantieteellisiin yksiköihin liittyvien uusien merkintöjen käyttöä koskevat vaatimukset

KUVAUS:

Ilmaisun vino de vila de (maaseutukunnasta peräisin oleva viini) käyttöä koskevia vaatimuksia on muutettu. Lisäksi vahvistetaan edellytykset, jotka koskevat pienemmän maantieteellisen yksikön nimen yhteyteen liitettävien uusien merkintöjen paraje, viña clasificada ja gran viña clasificada käyttöä.

Muutos koskee tuote-eritelmän 8.3 kohdan B alakohtaa ja yhtenäisen asiakirjan 9 kohtaa.

Muutos on vakiomuutos, koska se ei kuulu mihinkään 17. lokakuuta 2018 annetun komission delegoidun asetuksen (EU) N:o 2019/33 14 artiklan 1 kohdassa tarkoitettuun luokkaan.

PERUSTELUT:

Ehdotuksen mukaan kaikkien rypäleiden olisi oltava peräisin kyseisestä pienemmästä maantieteellisestä yksiköstä silloin, kun edellä mainittuja valinnaisia merkintöjä käytetään yhdessä pienempien maantieteellisten yksiköiden kanssa. Lisäksi ehdotetaan viinin viljelyä ja valmistusmenetelmiä koskevia rajoituksia. Ehdotuksen mukaan pienempiin maantieteellisiin yksiköihin voidaan viitataan vain silloin, kun suojatun alkuperänimityksen ”Priorat” tyypilliset ominaisuudet esiintyvät viinissä täydellisesti ja suurin osa rypäleistä on peräisin perinteisistä alhaisen tuotannon viiniköynnöksistä. Näiden viiniköynnösten on kuuluttava Garnacha Negra-, Garnacha Peluda-, Garnacha Blanca- tai Cariñena-lajikkeisiin, jotka ovat suojatulla alkuperänimityksellä varustetun Priorat-viinin valmistuksessa yleisimmin käytettyjä lajikkeita.

YHTENÄINEN ASIAKIRJA

1. Tuotteen nimi

Priorat

Priorato

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

3. Väkevä viini

16. Ylikypsistä rypäleistä valmistettu viini

4. Viinin/viinien kuvaus

1. VIINI – valko- ja roseeviinit sekä vinos de finca -valko- ja -roseeviinit (Katalonian laatuviinien erityisluokka, johon kuuluvat viinit ovat peräisin yhden viinitarhan tiloilta)

LYHYT KIRJALLINEN KUVAUS

Puhdas, kirkas ja kuulas; viinille ominainen aromaattinen intensiteetti ja laatu.

Valkoviinit: Runsaita, hedelmäisiä, kukkaisia tai maitoisia aromeja; viinit ovat tasapainoisia, pehmeitä ja raikkaita.

Tynnyrissä kypsytetyt valkoviinit: Hedelmän ja/tai mausteiden aromeja; tasapainoinen ja hyvärakenteinen suutuntuma.

Roseeviinit: Hedelmäisiä ja/tai kukkaisia aromeja; suutuntuma on hedelmäinen ja jälkimaku miellyttävän pitkä; mausta syntyy suussa hyvä alkuvaikutelma, joka kehittyy.

Lisäksi viinien, joilla on vinos de finca -merkintä, on oltava ulkonäöltään puhtaita ja kirkkaita, minkä lisäksi niissä on oltava asianmukainen aromaattinen intensiteetti ja hyvä suutuntuma.

* Haihtuvat hapot: alle vuoden ikäiset viinit: 16,5 milliekvivalenttia litrassa; yli vuoden ikäiset viinit: 18 milliekvivalenttia litrassa.

* Rikkidioksidipitoisuus enintään: 200 mg/l, jos sokeripitoisuus on alle 5 g/l, ja 250 mg/l, jos se on enintään 5 g/l.

* Jos raja-arvoja ei ole ilmoitettu, sovelletaan voimassa olevia määräyksiä.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 13 Vähimmäishappopitoisuus 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (milligrammaa litrassa)

2. VIINI – punaviinit ja vinos de finca -punaviinit

LYHYT KIRJALLINEN KUVAUS

Puhdas, kirkas ja kuulas; hedelmäisiä ja/tai kukkaisia ja/tai mineraalisia primaariaromeja; tasapainoinen ensivaikutelma ja kehittyminen suussa; viineissä on rakennetta ja raikkautta.

Tynnyrissä kypsytetyt viinit: Ulkonäöltään puhtaita ja kirkkaita; primaari-, sekundaari- ja tertiääriaromien tasapaino; intensiivinen ja miellyttävä ensivaikutelma ja maun kehittyminen suussa; hyvä tanniinirakenne.

Lisäksi viinien, joilla on vinos de finca -merkintä, on oltava ulkonäöltään puhtaita ja kirkkaita, minkä lisäksi niissä on oltava asianmukainen aromaattinen intensiteetti ja hyvä suutuntuma.

* Haihtuvat hapot: alle vuoden ikäiset viinit: 16,5 milliekvivalenttia litrassa; yli vuoden ikäiset viinit: 20 milliekvivalenttia litrassa.

* Rikkidioksidipitoisuus enintään: 150 mg/l, jos sokeripitoisuus on alle 5 g/l, ja 200 mg/l, jos se on enintään 5 g/l.

* Jos raja-arvoja ei ole ilmoitettu, sovelletaan voimassa olevia määräyksiä.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 13,5 Vähimmäishappopitoisuus 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (milligrammaa litrassa)

3. VÄKEVÄ VIINI (rancio-viini, makea väkevä viini, valkoinen ja punainen mistela-viini, luontaisesti makea viini)

LYHYT KIRJALLINEN KUVAUS

Rancio-viini: Puhdas ja kirkas, väri vaihtelee rubiininpunaisesta punaruskean sävyihin; kypsytykselle ominaisia tertiääriaromeja; havaittavia haihtuvia happoja ja mahdollisia kuivattujen hedelmien aromeja; tasapainoinen happoisuus; maussa on kermaisuutta.

Makea rancio-viini: Ulkonäkö ja aromit ovat samat kuin rancio-viinissä; maussa on korostunutta täyteläisyyttä ja havaittavaa makeutta.

Makea väkevä viini: Ulkonäöltään puhdas ja kirkas; hedelmän ja/tai kukkien ja/tai mausteiden ja/tai kuivattujen hedelmien aromeja; suutuntumassa on hyvää täyteläisyyttä ja havaittavaa makeutta.

Valkoinen mistela-viini: Puhdas ja kirkas; oljenkeltainen väri, jossa voi olla kultaan taittuvia sävyjä; tuoreiden rypäleiden kukkaisia, hedelmäisiä ja/tai mausteisia aromeja; hyvä täyteläisyys, tasapainoinen happoisuus ja havaittava makeus.

Mistela-punaviini: Kuten edellä, mutta punaisessa värissä voi olla violetteja vivahteita.

Luontaisesti makea viini: Ulkonäöltään puhdas ja kirkas; hedelmän ja/tai kukkien ja/tai mausteiden ja/tai kuivattujen hedelmien aromeja; mahdollisia tertiääriaromeja; suutuntumassa on hyvää täyteläisyyttä ja havaittavaa makeutta.

* Haihtuvat hapot: valko- ja roseeviinit: enintään 18 milliekvivalenttia litrassa; punaviinit: enintään 20 milliekvivalenttia litrassa; rancio -viini: enintään 40 milliekvivalenttia litrassa.

* Rikkidioksidipitoisuus enintään: 150 mg/l, jos sokeripitoisuus on alle 5 g/l, ja 200 mg/l, jos se on enintään 5 g/l.

* Jos raja-arvoja ei ole ilmoitettu, sovelletaan voimassa olevia määräyksiä.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 15 Vähimmäishappopitoisuus 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (milligrammaa litrassa)

4. YLIKYPSISTÄ RYPÄLEISTÄ VALMISTETTU VIINI

LYHYT KIRJALLINEN KUVAUS

Ylikypsistä rypäleistä valmistettu viini tehdään korottamatta luonnollista alkoholipitoisuutta keinotekoisesti, jolloin alkoholi on tuotettu kokonaisuudessaan käymisen avulla. Viinien luonnollisen alkoholipitoisuuden on oltava yli 15 tilavuusprosenttia ja todellisen alkoholipitoisuuden vähintään 13,5 tilavuusprosenttia.

Tässä viiniluokassa vimblanc-viinin katsotaan olevan Garnacha Tinta -rypäleen puristemehusta peräisin olevaa viiniä, joka käytetään enintään – mieluiten tammesta tehdyissä – 100 litran tynnyreissä.

Ulkonäkö on puhdas ja kirkas. Nuorten vimblanc-viinien värin tulisi olla punavioletti, jonka voimakkuus saattaa vaihdella, kun taas ikääntyneet vimblanc-viinit voivat olla jopa rubiininpunaisia. Kuivattujen hedelmien aromeja. Mahdollisia tertiääriaromeja. Suutuntumassa on hyvää täyteläisyyttä ja erottuvaa makeutta.

* Haihtuvat hapot: alle vuoden ikäiset viinit: enintään 16,5 milliekvivalenttia litrassa; yli vuoden ikäiset valko- ja roseeviinit: enintään 18 milliekvivalenttia litrassa; yli vuoden ikäiset punaviinit: enintään 20 milliekvivalenttia litrassa.

* Rikkidioksidipitoisuus enintään: valko- ja roseeviinit: 200 mg/l; punaviinit: 150 mg/l.

* Jos raja-arvoja ei ole ilmoitettu, sovelletaan voimassa olevia määräyksiä.

Yleiset analyyttiset ominaisuudet Kokonaisalkoholipitoisuus enintään (til.-%) Todellinen alkoholipitoisuus vähintään (til.-%) 13,5 Vähimmäishappopitoisuus 3,5 grammaa litrassa viinihappona ilmaistuna Haihtuvien happojen pitoisuus enintään (milliekvivalenttia litrassa) Kokonaisrikkidioksidipitoisuus enintään (milligrammaa litrassa)

5. Viininvalmistusmenetelmät

5.1. Erityiset viininvalmistusmenetelmät

1. Viljelykäytäntö

— Viljelyssä on käytettävä perinteisiä menetelmiä, jotta saadaan ominaisuuksiltaan parhaita rypäleitä. Kaikissa viljelykäytännöissä on kunnioitettava ympäristöä ja viiniköynnösten fysiologista tasapainoa. Jotta rypäleet olisivat mahdollisimman hyvälaatuisia viininvalmistusta varten, viljelyssä on käytettävä agronomista asiantuntemusta.

— Viiniköynnökset on kasvatettava käyttämällä perinteistä goblet-menetelmää tai muuta menetelmää, jolla varmistetaan, että viinit ovat hyvälaatuisia ja runsasaromisia.

— Istutuksen vähimmäistiheys on 2 500 ja enimmäistiheys 9 000 viiniköynnöstä hehtaaria kohden. Uusissa, 1. tammikuuta 2013 alkaen perustetuissa viinitarhoissa istutusten vähimmäistiheys on 3 000 ja enimmäistiheys 9 000 viiniköynnöstä hehtaaria kohden.

— Kasteluun on saatava lupa etukäteen. Viljelmiä kastellaan vain, jos se on välttämätöntä viiniköynnösten eloonjäämiseksi tai jos sillä pyritään varmistamaan tai parantamaan rypäleiden laatua.

— Sato on korjattava ensisijaisesti käsin. Suojattuja viinejä saa valmistaa ainoastaan rypäleistä, joissa potentiaalinen alkoholipitoisuus on punaisten lajikkeiden osalta vähintään 12,5 tilavuusprosenttia ja valkoisten lajikkeiden osalta vähintään 12 tilavuusprosenttia.

2. Viinien valmistusta koskevat rajoitukset

— Rypäleen puristemehun tuotannossa on noudatettava perinteisiä käytäntöjä ja teknologioita viinien laadun optimoimiseksi. Puristettaessa rypälemehua tai viiniä ja erotettaessa se viinirypäleiden kuorista/puristejäännöksestä paineen on oltava sopiva. Näin varmistetaan, että puristettava viinimäärä on enintään 65 litraa 100:aa rypälekilogrammaa kohden.

— Viinit, joissa on merkintä vino de finca, on valmistettava ja kypsytettävä kokonaan erillään muista viinikellarin viineistä. Niiden on myös aina oltava selkeästi tunnistettavissa. Vino de finca -viinin valmistuksessa käytettävien rypäleiden suurin sallittu tuotos on 15 prosenttia pienempi kuin suojatun alkuperänimityksen viineihin käytetyillä rypäleillä. Viininvalmistuksessa käytettyjen tekniikoiden on oltava sellaisia, että niiden avulla voidaan tuottaa korkealaatuisia tuotteita. Tämä koskee rypäleiden korjuussa, kuljetuksessa, käsittelyssä ja puristamisessa, käymisprosessin valvonnassa, kaikissa viininvalmistusmenetelmissä ja viinien kypsyttämisessä käytettyjä tekniikoita.

— Viinit, joihin on sallittua merkitä pienemmän maantieteellisen yksikön nimi, on valmistettava ja kypsytettävä erillään muista viinikellarin viineistä. Niiden on myös aina oltava selkeästi tunnistettavissa.

5.2. Enimmäistuotokset

1. Punaiset lajikkeet 6 000 kilogrammaa rypäleitä hehtaaria kohti

2. 39 hehtolitraa hehtaaria kohti

3. Valkoiset lajikkeet 8 000 kilogrammaa rypäleitä hehtaaria kohti

4. 52 hehtolitraa hehtaaria kohti

5. Vino de finca -viinin valmistamiseen tarkoitetut punaiset lajikkeet 5 100 kilogrammaa rypäleitä hehtaaria kohti

6. 33,15 hehtolitraa hehtaaria kohti

7. Vino de finca -viinin valmistamiseen tarkoitetut valkoiset lajikkeet 6 800 kilogrammaa rypäleitä hehtaaria kohti

8. 44,2 hehtolitraa hehtaaria kohti

9. Punaiset lajikkeet, joita kasvatetaan tiheään istutetuilla palstoilla (5 000–9 000 köynnöstä hehtaaria kohden); enimmäistuotokseen on lisätty 0,5 kg kutakin sellaiselle palstalle istutettua köynnöstä kohden, jolla tuotanto ylittää 5 000 viiniköynnöstä hehtaaria kohden. 6 000 kilogrammaa rypäleitä hehtaaria kohti

10. 39 hehtolitraa hehtaaria kohti

11. Valkoiset lajikkeet, joita kasvatetaan tiheään istutetuilla palstoilla (5 000–9 000 köynnöstä hehtaaria kohden); enimmäistuotokseen on lisätty 0,5 kg kutakin sellaiselle palstalle istutettua köynnöstä kohden, jolla tuotanto ylittää 5 000 viiniköynnöstä hehtaaria kohden. 8 000 kilogrammaa rypäleitä hehtaaria kohti

12. 52 hehtolitraa hehtaaria kohti

13. Vila-viinin valmistamiseen tarkoitetut punaiset lajikkeet 5 000 kilogrammaa rypäleitä hehtaaria kohti

14. 32,5 hehtolitraa hehtaaria kohti

15. Vila-viinin valmistamiseen tarkoitetut valkoiset lajikkeet 7 000 kilogrammaa rypäleitä hehtaaria kohti

16. 45,5 hehtolitraa hehtaaria kohti

17. Paraje tai viña clasificada -viinin valmistamiseen tarkoitetut punaiset lajikkeet 4 000 kilogrammaa rypäleitä hehtaaria kohti

18. 26 hehtolitraa hehtaaria kohti

19. Paraje tai viña clasificada -viinin valmistamiseen tarkoitetut valkoiset lajikkeet 6 000 kilogrammaa rypäleitä hehtaaria kohti

20. 39 hehtolitraa hehtaaria kohti

21. Gran viña clasificada -viinin valmistamiseen tarkoitetut punaiset lajikkeet 3 000 kilogrammaa rypäleitä hehtaaria kohti

22. 19,5 hehtolitraa hehtaaria kohti

23. Gran viña clasificada -viinin valmistamiseen tarkoitetut valkoiset lajikkeet 4 000 kilogrammaa rypäleitä hehtaaria kohti

24. 26 hehtolitraa hehtaaria kohti

6. Rajattu maantieteellinen alue

Bellmunt del Priorat; Gratallops; El Lloar; La Morera de Montsant ja sen yhteydessä oleva Escaladein maaseutukunta; Poboleda; Porrera; Torroja del Priorat; La Vilella Alta; La Vilella Baixa; Falsetin kunnan pohjoisosa, johon kuuluvat kiinteistörekisterin maapalstat 1, 4, 5, 6, 7, 21 ja 25 kokonaisuudessaan sekä maapalstasta 2 lohkot 38, 39, 40, 71, 92, läntinen osa lohkosta 93 (1,69 ha), 96, 97, 98, 99, 100, 101, pohjoinen osa lohkosta 102 (0,16 ha), 103, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 126, 128, 129, 130, 146, 147, 149 ja 150, maapalstasta 3 lohkot 1, 2, 3, 4, 5, 6, 7, 8, 9, 10, 12, 13, 14, 15, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, pohjoinen osa lohkosta 47 (17 ha), pohjoinen osa lohkosta 50 (2,6 ha), pohjoinen osa lohkosta 52 (3 ha), pohjoinen osa lohkosta 53 (14 ha), 54, 55, 56, 57, 58, 59 ja 60, maapalstasta 19 lohkot 1, 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, pohjoinen osa lohkosta 28 (1,36 ha), pohjoinen osa lohkosta 29 (3,85 ha), 63, 69, 72, 73, 74 ja 75, maapalstasta 20 lohkot 18, 19, 20, 21, pohjoinen osa lohkosta 27 (1,36 ha), pohjoinen osa lohkosta 28 (2,04 ha), 31, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, pohjoinen osa lohkosta 65 (0,85 ha), 67, 69, 70, 71, 75, 76, 77 ja 78, polygonista 22 lohkot 25, 26, 27, 28, 29, 30, 31, 32, 33, 34, 35, 36, 37, 38, 39 ja 40 sekä maapalstasta 24 lohkot 9, 11, 12, 13, 14, 15, 16, 17, 18, 20, 21, 22, 23, 24, 25, 26, 27, 28, 29, 30, 36, 38, 39, 40, 41, 42, 43, 44, 45, 46, 47 ja 48; ja Molarin kunnan itäosa, johon kuuluvat maapalstat 5, 6 ja 7 kokonaisuudessaan, maapalstasta 4 itäinen osa lohkosta 8 (0,45 ha) ja lohkot 9, 10, 11, 12, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 37, 39, 40, 44, 49, 50, 51, 52, 53, 54, 55, 60, 62, 63, 65 ja 68, maapalstasta 8 lohkot 29, 30, 31, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 71, 72, 73, 74, 75, 76, 77, 78, 79, 80, 81, 82, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 101, 102, 103, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136, 137, 138, 139, 140, 141, 142, 143, 144, 145, 146, 147, 148, 149, 150, 151, 152, 153, 154, 155, 156, 157, 158, 159, 160, 161, 162, 163, 164, 165, 166, 167, 169, 170, 171, 172, 173, 174, 176, 194, 197, 198, 201, 203, 204, 205, 206, 207, 208, 209, 211 ja 212, maapalstasta 9 lohkot 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 33, 34, 38, 39, 40, 44 ja 45 sekä maapalstasta 10 lohkot 8, 13, 20, 21, 22, 23, 24, 25, 26, 27, 28, 35, 36, 37, 38, 39, 41, 42, 43, 44, 48, 49, 50, 51, 52, 53, 55, 56, 57, 58, 59, 60, 61, 62, 63, 64, 65 ja 72.

7. Viininvalmistuksessa käytettävä rypälelajike tai käytettävät rypälelajikkeet

GARNACHA TINTA

MAZUELA – CARIÑENA

MAZUELA – SAMSÓ

8. Yhteyden/yhteyksien kuvaus

Maantieteellisen alueen maasto on mäkistä ja koostuu paleotsooisen aikakauden materiaaleista, etenkin devoni- ja kivihiilikauden liuskekivestä. Alueen liuskekivi on vanhinta Kataloniasta löydettyä liuskekiveä, jolla on yhteys viininviljelyyn. Alueen matalissa maakerroksissa on vain vähän eloperäistä ainesta, ja ne ovat pääosin muodostuneet hajonneesta liuskekivestä (katalaaniksi llicorell tai llicorella). Viiniköynnösten juuret tunkeutuvat hajonneen liuskekiven väleihin etsiessään vettä ja ravinteita, mikä tuo viineihin niille ominaisia mineraalisia vivahteita.

Alueen vuotuinen keskilämpötila on 12–14 astetta (alimmillaan Sierra de Montsantin juurella sijaitsevalla alueella). Lämpötilaan vaikuttavat alueen suhteellinen eristyneisyys meren vaikutuspiiristä sekä Sierra de Montsantin vuori, joka suojaa sitä kylmiltä pohjoistuulilta. Päivä- ja yölämpötiloissa on kuitenkin huomattavia eroja erityisesti kesällä: yölämpötila voi kesäisin laskea jopa 12 asteeseen, kun taas keskipäivän lämpötila voi olla 40 astetta. Kallioisen maan pintalämpötila voi olla vieläkin korkeampi. Nämä lämpötilavaihtelut edistävät rypäleiden asteittaista kypsymistä ja toivottua fenoliyhdisteiden kehittymistä.

Alueen geologinen koostumus ja maaperän erityinen rakenne, niukka vuotuinen sademäärä (400–500 litraa neliömetriä kohden) sekä luoteistuulet, jotka haihduttavat pintakosteuden nopeasti, myötävaikuttavat siihen, että viiniköynnösten hedelmät saavuttavat hitaasti täyden kypsyyden, minkä ansiosta hedelmät voidaan korjata ihanteellisessa kypsyysvaiheessa. Sitä vastoin kova maaperä ja kuiva ilmasto usein hillitsevät viiniköynnöksen kasvua. Toisaalta tällaisissa olosuhteissa kasvitauteja esiintyy vähän, mikä auttaa osaltaan varmistamaan, että rypäleet ovat hyvälaatuisia.

Nämä luontoon liittyvät seikat yhdessä viinitarhojen ominaisuuksien kanssa tuovat Priorat-viineihin makua, runkoa ja rakennetta.

Samojen tekijöiden vuoksi ensimmäisten satojen viinit (valko-, rosee- ja punaviinit) ovat kirkkaita ja kuulaita ja niissä on erityisiä hedelmäisiä aromeja sekä korostuneita mineraalisia aromeja, raikasta hapokkuutta ja hallittu jälkimaku.

Väkevien viinien erityisominaisuudet ovat seurausta tiettyjen Priorat-rypäleiden korkeasta sokeripitoisuudesta. Priorat-rypäleille tyypillisen korkean sokeripitoisuuden vuoksi niistä on perinteisesti tuotettu runsaasti viinejä, joissa on jäännösmakeutta ja/tai korkea alkoholipitoisuus. Garnachan tyyppisten lajikkeiden asteittaisen kypsyttämisen ansiosta voidaan tuottaa runsaasti alkoholia sisältäviä viinejä, jotka säilyttävät peruslajikkeen monivivahteisuuden ja raikkauden.

Rancio-viineissä ei ole jäännössokereita, ja niiden kivennäispitoisuus on suuri. Viinit tuotetaan hapettamalla tammitynnyreissä tai lasiastioissa. Hapettumisprosessin aikana viineihin kehittyy tertiääriaromeja, muun muassa kuivattujen hedelmien aromeja, sekä viineille luonteenomainen rubiininpunainen tai punaruskea väri.

Makeat väkevät viinit valmistetaan viinirypäleistä, joiden sokeripitoisuus on korkea. Kun kahdeksan tilavuusprosentin luonnollinen alkoholipitoisuus on saavutettu, lisätään viininvalmistuksesta peräisin olevaa alkoholia, kunnes saavutetaan 15 tilavuusprosentin pitoisuus. Viineille on ominaista puhdas ulkonäkö, kuivattujen hedelmien aromit, hyvärakenteinen suutuntuma ja havaittava makeus.

Mistela-viinit tuotetaan rypälemehusta, johon lisätään viininvalmistuksesta peräisin olevaa alkoholia, kunnes saavutetaan 15 tilavuusprosentin alkoholipitoisuus. Tämä tapahtuu yli seitsemän päivää kestävässä juoksutusprosessissa, jolla luonnollisten sokereiden käyminen estetään. Viineille ovat ominaisia kukkaiset tuoreen hedelmän aromit, joihin yhdistyy korostuneen mausteisia vivahteita.

Luontaisesti makeat viinit valmistetaan rypäleen puristemehuista, jotka ovat hyvin sokeripitoisia. Rypälemehut käytetään osittain, kunnes saavutetaan seitsemän tilavuusprosentin vähimmäisvahvuus, ja niitä täydennetään viininvalmistuksesta peräisin olevalla alkoholilla enintään 15 tilavuusprosenttiin asti. Viineille ovat ominaisia hedelmäiset, mausteiset aromit sekä kuivattujen hedelmien vivahteet.

Viininviljely alueen kukkuloilla ja jyrkillä rinteillä on hankalaa ja kallista, ja satomäärät ovat pieniä. Nämä ovat kuitenkin juuri ne olosuhteet, joiden ansiosta voidaan tuottaa korkealaatuisia, tiivisrakenteisia viinejä, joiden alkoholipitoisuus on korkea, mikä puolestaan antaa niille ainutlaatuisen hienostuneet aromit. Ylikypsistä rypäleistä valmistetut viinit tuotetaan joko kuivattamalla rypäleet tai jättämällä kypsät hedelmät köynnökseen pitkäksi aikaa, jolloin niistä haihtuu kosteutta. Näillä tekniikoilla saadaan runsaasti luonnollisia sokereita sisältäviä rypäleitä, jotka ovat näiden viinien tuotannon perusta. Viineillä on 15 tilavuusprosentin luonnollinen vähimmäisalkoholipitoisuus, jota ei ole nostettu keinotekoisesti. Viineille ovat ominaisia kuivattujen hedelmien tertiääriaromit ja hyvärakenteinen suutuntuma.

9. Olennaiset lisäedellytykset (pakkaaminen, merkinnät, muut vaatimukset)

Oikeudellinen kehys:

Kansallisessa lainsäädännössä

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Perustelut:

— Parempi jäljitettävyys: viinien liikkumisen rajoittaminen auttaa varmistamaan, että viinit voidaan tunnistaa.

— Vältetään laadun heikkeneminen. Alueen pullotustilat on suunniteltu viinin laatu- ja määrävaatimusten mukaan. Kuljetusaikaa vähentämällä vältetään lämpö- ja valovahingot sekä viipeet.

— Viinin alkuperä tunnistetaan tavallisesti pullotuspaikan perusteella. Jos pullotus tapahtuisi sekä alueen sisällä että sen ulkopuolella, kuluttajien luottamus voisi vaarantua, sillä kuluttajat olettavat, että suojatun alkuperänimityksen kattamien viinien tuotannon kaikki vaiheet tapahtuvat suojan haltijoiden valvonnassa.

Alueen ulkopuolella tapahtuvaa pullotusta ei voida verrata pullotukseen, joka tapahtuu alueella mutta eri tiloissa kuin siellä, missä viini on tuotettu, sillä

— pullottamattoman viinin kuljetukselle alueen sisällä on oltava lupa

— pullotuksen voivat suorittaa vain valtuutetut viininvalmistamot, jotka täyttävät tietyt tekniset vaatimukset

— kyseiset valtuutetut viininvalmistamot voivat ottaa vastaan vain SAN-nimityksellä suojattuja rypäleitä, rypälemehuja ja viinejä ja tuottaa ja pullottaa vain SAN-nimityksellä suojattuja viinejä

— koska maantieteellinen alue on pieni, kuljetusajat voidaan pitää mahdollisimman lyhyinä sekä

— viini pysyy mikroilmastossaan eikä altistu lämpötilan ja korkeuden muutoksille, jotka saattaisivat aiheuttaa sen ennenaikaisen kypsymisen.

Oikeudellinen kehys:

Kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Kaikentyyppisissä pakkauksissa on oltava kertakäyttöinen varmistussinetti ja numeroitu etiketti, jotka kiinnitetään viininvalmistamossa.

Pullotettujen viinien etikettiin on merkittävä selkeästi perinteinen merkintä ja nimitys Denominación de Origen Calificada Priorat (Suojattu alkuperänimitys ”Priorat”); näiden merkintöjen on oltava samassa visuaalisessa kentässä pakollisten tietojen kanssa. Priorat-nimityksen merkinnässä käytettyjen kirjainten korkeus ei saa olla yli 4 mm, kun taas merkinnässä Denominación de Origen Calificada (SAN) käytettyjen kirjainten korkeus ei saa olla yli 2 mm.

Etikettiin on lisäksi merkittävä pullottajan tai lähettäjän kunta tai postinumero. Kunnan nimen merkinnässä käytettyjen kirjainten korkeus ei saa olla yli 3 mm, paitsi kun tämä merkintä vastaa pienemmän maantieteellisen yksikön nimeä, jonka käyttöön on lupa, ja sisältää sen.

Nimitys vino de finca on tarvittaessa merkittävä etikettiin yhdessä suojatun alkuperänimityksen kanssa.

Merkintöjä vino de vila de ..., paraje ..., viña clasificada ... ja gran viña clasificada ..., joita seuraa pienemmän maantieteellisen yksikön nimi, ei saa käyttää sellaisten tuotteiden merkinnöissä, jotka eivät täytä seuraavia vaatimuksia:

— kaikki rypäleet on kasvatettu kyseisessä pienemmässä maantieteellisessä yksikössä

— rypäleiden hehtaarikohtainen tuotos ei ylitä tiettyjä rajoja

— viiniköynnösten ikä ylittää tietyn rajan

— vähintään 60 prosenttia viinin valmistukseen käytetyistä rypäleistä (90 % viineissä, joissa on merkintä gran viña clasificada) kuuluu lajikkeisiin Mazuela, Garnacha Tinta, Garnacha Blanca tai Garnacha Peluda.

Linkki eritelmään

http://incavi.gencat.cat/.content/005-normativa/plecs-condicions-do-catalanes/Arxius-plecs/PC-Priorat-DOQ-nov-21-control-de-canvis.pdf

(1) EUVL L 9, 11.1.2019, s. 2.